מוזאיקה Mosaicism הנו מונח אשר בא לתאר מצב בו קיימת אצל אדם מחלה גנטית אשר משפיעה על חלק מתאיו אולם חלק אחר של התאים באותו אדם תקינים מבחינה גנטית.
לרוב מצב של מוזאיקה גנטית הינו קל יותר מבחינת ההסתמנות מאשר מצב של מחלה גנטית מקבילה ללא מוזאיקה. במוזאיקה של תסמונת טרנר Turner Syndrome  נולדת תינוקת אשר חלק מתאיה תקינים ומכילים 46 כרומוזומים וכרומוזומי מין XX ואילו בחלק מהתאים יש חסר של אחד מכרומוזומי המין X.
החסר יכול להופיע באחוזים גבוהים מהתאים ואז סביר שהתסמונת תהיה משמעותית יותר או באחוזים נמוכים ואז הביטוי של התסמונת יהיה קל יותר.
בבדיקת מי שפיר אשר כוללת צ'יפ גנטי ניתן לגלות מצב בו לעוברית יש מוזאיקה של תסמונת טרנר ולהסביר זאת להורים על מנת שיקבלו החלטה כיצד לנהוג. בכל הריון חובה להסביר לאישה ההרה על האפשרות לבצע בדיקת מי שפיר גם אם אינה זכאית למימון בדיקה זו במסגרת סל הבריאות.